शिविर में हुआ 80 यूनिट रक्तदान
धौलपुर| श्रीमां रेहनावाली भक्त सेवा समिति की ओर से शुक्रवार को सर्वसमाज का स्वैच्छिक रक्तदान शिविर का आयोजन अग्रसेन सेवा सदन पर हुआ। मुख्य अतिथि नगरपरिषद सभापति कमल कंषाना रहे। विशिष्ट अतिथि पीएमओ डॉ जर्नादन सिंह परमार थे। अध्यक्षता महंत कृष्णदास ने की। शिविर में भरतपुर, पलवल सहित जिले के विभिन्न क्षेत्रों से विभिन्न समाजों के लोगों ने रक्तदान किया। करीब 80 यूनिट रक्तदान हुआ। इस मौके पर समिति संरक्षक विजय गर्ग, गजेंद्र राजपूत, सूरज मित्तल, जयंत मोदी, संतोषी मंगल, राजीव गर्ग, अनुराग, विनोद, योगेश, अंकुर, शेखर, रवि आदि मौजूद रहे। सभी रक्तदाताओं को सम्मानित किया गया। संचालन अनिल मिश्रा विद्यार्थी ने किया।
hin_Deva hin_Deva